יום חמישי האחרון

כי אתה יצרת את העולם ביום חמישי להכחידו ביום חמישי, כדי לבחון את עצמך}}
יום חמישי האחרון או יום חמישיזם (באנגלית: Last Thursdayism) הוא טענה פילוסופית מסוג הוכחה בדרך השלילה לקריאת תיגר על הבריאתנות. לפי הטענה, גיל היקום אינו קדום ליום חמישי שעבר; כל הידוע לנו על מה שקדם ליום חמישי האחרון אינו אלא אשליה, שכן באותו יום נוצרו כל העדויות לקדמותו של העולם, כולל הזכרונות האנושיים והרישומים הפיזיים לכך.<ref>[https://medium.com/mondo/what-is-last-thursdayism-db9d16b4d76a What is last thursdayism?]</ref><ref></ref>

בדומה ל"מפלצת הספגטי המעופפת", רעיון זה התפתח לדת פארודית.

== רקע ==
ניסיונות לקבוע את גיל היקום, הזמן שחלף מאז הבריאה, נעשו בכל הדתות והתרבויות העתיקות. פירוש מילולי של ספר בראשית קובע שגיל היקום הוא כששת אלפי שנים, והתמיכה בו מכונה "בריאתנות". 
גיר בקפריסין - מציגות מבנה שכבות סטרטיגרפי]]
ניסיונות מדעיים ראשונים לקבוע את גיל היקום נעשו במאה ה-19, וכוונו בשלב מוקדם זה לקביעת גיל כדור הארץ. העדויות לכך נמצאו במדע הגאולוגיה המתפתח, שלראשונה החל לבנות את לוח הזמנים הגאולוגי על בסיס מבנה השכבות בקרום כדור הארץ. כך לדוגמה בשנת 1862 חישב לורד קלווין שגיל כדור הארץ כ־50–150 מיליוני שנים, מתוך הערכת הזמן הדרוש להתקררות גוש הסלע המותך שהיה כדור הארץ כביכול, בראשיתו, עד לטמפרטורה כיום. חישובים כאלו גרמו לחיכוך בין התפיסות הדתיות למדעיות, וגררו דיון ער בנושא.

בתגובה למתח שהחל לעלות בין התפיסות, המדען הצרפתי פרנסואה-רנה דה שאטובריאן כתב ב-1802: "אלוהים יכול היה לברוא, וללא ספק ברא את העולם עם כל סימני עתיקותו ושלמותו, אותם מפגין העולם כעת."

=== היפותזת אומפלוס ===
בשנת 1857 פרסם החוקר הבריטי פיליפ הנרי גוס את ספרו "אומפלוס" (Omphalos, ביוונית – "טבור") שמטרתו הייתה "ניסיון להתיר את הסבך הגאולוגי": לפתור את הסתירה בין גיל היקום המשתקף בפירוש המילולי של סיפור הבריאה בתנ"ך, לבין הממצאים הגאולוגיים להיווצרות הדרגתית – ומוקדמת בהרבה – של כדור הארץ. שמו של הספר, "טבור" ביוונית, נבע מהנחתו של גוס כי אדם הראשון לא נולד אלא נברא ולכן לא נזקק לטבור, אך עם זאת, היה לו טבור, כפי שיש לכל בני האדם המושלמים. גם לעצים היו טבעות גדילה, טבעות שמעולם לא גדלו אלא נוצרו יש מאין. כל ראיות המאובנים לקיומם של חיים מוקדמים אינן אלא זיוף אלוהי מפואר: חיים אלה מעולם לא התקיימו. אלוהים יצר אותם בן רגע, ברגע הבריאה.<ref>הספר במהדורה דיגיטלית, [https://www.gutenberg.org/files/39910/39910-h/39910-h.htm Omphalos], לונדון 1857, באתר פרויקט גוטנברג.</ref><ref>בהקשר זה ראו גם: [https://www.hidabroot.org/article/128551 האם לאדם הראשון היה טבור?] באתר הידברות</ref>

ידידו של גוס, הכומר צ'ארלס קינגסלי, כתב בתגובה כי הוא אינו יכול להאמין שהאל "כתב על הסלעים שקר כה מיותר ואדיר עבור המין האנושי".

=== ביהדות ===
בתלמוד מובאת דעת רבי יהושע כי העולם נברא בחודש ניסן, באביב, וראיה לכך מהפסוק "עץ עושה פרי", שהעצים נבראו כבר בשלב שבו יכולים לתת פירות. התלמוד מוסיף על כך:

הרב מנחם מנדל שניאורסון כתב במענה לשאלה על הימצאות המאובנים:

== היסטוריה של הטיעון ==

=== השערת חמש הדקות ===
ב-1921 הציג ברטראנד ראסל את "השערת חמש הדקות" שנועדה להדגים את השרירותיות שבקביעת גיל צעיר ליקום.

=== יום חמישי האחרון ===
טענת יום חמישי האחרון נוצרה ככל הנראה בשנות ה-90 של המאה ה-20. בתחילת המאה ה-21 הוקם אתר אינטרנט של "כנסיית יום החמישיזם" ובו דת פארודית ועיקרי אמונה.<ref>[https://web.archive.org/web/20180804144307/http://www.last-thursday.org/ כנסיית יום החמישיזם], בארכיון האינטרנט.</ref> הכנסייה עוררה דיונים ערים ברשת האינטרנט.<ref>לדוגמה ראו ברשת החברתית Reddit [https://www.reddit.com/r/explainlikeimfive/comments/5ig74q/eli5_last_thursdayism/?rdt=56475 כאן] ו[https://www.reddit.com/r/lastthursdayism/?xpromo_edp=enabled כאן], באנגלית.</ref> 

גם השערת חמש הדקות וגם כנסיית יום חמישי האחרון משתמשות בצמצום עד אבסורד (הוכחה על דרך השלילה). זאת על מנת לדחות את הרעיון הבריאתני שיש לקבל את הגיל הצעיר של היקום מאחר שאי אפשר להפריך אותו. טענות אלו ממחישות כי קביעת תאריך לבריאת העולם על ידי אנשי דת היא שרירותית. 

== כסאטירה ==
הטענה הוצגה כדת פארודית, אמצעי סאטירי שמטרתו היא לעג. במסגרת אתר האינטרנט "כנסיית יום החמישיזם" נעשה ניסיון להשוות את האמונה ביום חמישי האחרון לדת של ממש. נמנו בהקשר זה מספר "עיקרי אמונה":

* היקום נוצר ביום חמישי, ויפוג ביום חמישי
* היקום נוצר על ידך כמבחן לעצמך
* תקבל פרס או עונש כאשר היקום הזה יפוג על סמך מעשיך כאן
* שמאליות היא פיתוי חוטא
* כולם מלבדך הוצבו כאן ותוכנתו מראש לפעול כחלק מסביבת המבחן שלך
* כולם מלבדך יודעים זאת
* מטרת המבחן בן השבוע הזה שיצרת לעצמך היא לגלות את גבולות השיפוט והאופי שלך

== ראו גם ==
* ניהיליזם
*קנקן התה של ראסל
*מפלצת הספגטי המעופפת
* תערו של אוקאם

== קישורים חיצוניים ==
* 

*[http://www.last-thursday.org דף הכנסייה הרשמי]
*[https://upwikiiw.top/wiki/Omphalos_hypothesis השערת אומפלוס]

== הערות שוליים ==

קטגוריה:אי-דת
קטגוריה:דתות פרודיות
קטגוריה:אמצעים רטוריים
קטגוריה:לוגיקה
קטגוריה:טיעונים לאי-קיום אלוהים
קטגוריה:חשיבה ביקורתית
קטגוריה:ספקנות מדעית
קטגוריה:זמן: היבטים חברתיים ופסיכולוגיים
קטגוריה:פילוסופיה של המדע
קטגוריה:יום חמישי